Hof las dat Derby-Lewis na hospitaal oorgeplaas wordClive Derby-Lewis Foto: news.howzit.msn.com “Uiteindelik het die hof beveel dat my kliënt na ŉ hospitaal vervoer moet word en dat die DKD [die departement van korrektiewe dienste] al die kostes daaraan verbonde betaal,” het Marius Coertze, Derby-Lewis se regsverteenwoordiger, aan die koerant gesê. Coertze het die hof genader om die DKD te dwing om Derby-Lewis na ŉ hospitaal oor te plaas nadat hy twee weke terug deur ŉ ander gevangene aangeval en met ŉ mes gesteek is. Coertze het aan die koerant gesê die bevel is Donderdag uitgereik en op die DKD beteken om ŉ hulle ŉ dag kennis te gee om Derby-Lewis Vrydag na die Eugene Marais-hospitaal te vervoer. Coertze sê egter dit het nie Vrydag gebeur nie. “Ons het niks hiervan geweet nie. Die DKD het hom nie hospitaal toe gevat nie want volgens hulle interne beleid moet ŉ gevangene ŉ oorplasingsfooi van R450 betaal.” Coertze sê die hof het toe uiteindelik gelas dat Derby-Lewis na die hospitaal vervoer moet word. Derby-Lewis is in die tronk vir sy aandeel in die sluipmoordaanval op Chris Hani, die destydse leier van die Suid-Afrikaanse Kommunisteparty. Lees ook: Aanval op Derby-Lewis glo te doen met Waterkloof-2 Derby-Lewis en Walus sterk in hospitaal aan DKD bevestig aanval op Derby-Lewis en Walus Clive Derby-Lewis en Janusz-Walus glo in tronk aangeval